《西河·清似水》
宋代·丘崈

清似水。不了眼中供泪。今宵忍听唱阳关，暮云千里。可堪客里听行人，家山空老春荠。道别去、如许易。离合定非人意。几年回首望龙门，近才御李。也知追诏有来时，匆匆今见归骑。整弓刀，徒御喜。举离觞、饮釂无味。端的慰人愁悴。想天心，注倚方深，应是日日传宣公来未。

作者简介：丘崈(1135-1208) 南宋将领。字宗卿，江阴（今属江苏）人。